**Α΄ ΤΑΞΗ (Τετάρτη 08.03.2023/ 5η – 6η ώρα)**

Διαβάσαμε και είδαμε σε βίντεο το βιβλίο του Tomie de Paola « Ο Όλιβερ Μπάτον είναι φλούφλης». Αναφερθήκαμε στα συναισθήματα που ένιωθε ο ήρωας της ιστορίας μας και μέσα από την δραματοποίηση κάποιων σκηνών κατανοήσαμε καλύτερα τις έννοιες της σχολικής βίας και του εκφοβισμού. Ιδιαίτερα επιμείναμε στους τρόπους πρόληψης αλλά και αντιμετώπισης ανάλογων φαινομένων. Δημιουργήσαμε ομαδικά μια αφίσα με το μήνυμα: «Δε θυμώνω, δε μαλώνω, μια αγκαλιά μεγάλη απλώνω, φίλους θέλω να ʼχω μόνο». Στο τέλος «φορέσαμε» τα παπούτσια του Όλιβερ και χορέψαμε «τον χορό της φιλίας».

**Β΄ ΤΑΞΗ (Δευτέρα 06.03.2023/ 4η – 5η ώρα)**

Έγινε συζήτηση στην τάξη σχετικά με το τι είναι σχολική βία και σχολικός εκφοβισμός. Διαβάστηκε το παραμύθι «Τα μπαλόνια της φιλίας». Οι μαθητές έκαναν κατασκευή βασισμένη στο παραμύθι. Έπειτα διαβάστηκε το παραμύθι «Η Μόνα σε καινούριο σχολείο και ακολούθησε σχετική συζήτηση. Το πρώτο παραμύθι αφορά τις άσχημες ανθρώπινες σχέσεις και το δεύτερο τον σχολικό εκφοβισμό.

**Γ΄ ΤΑΞΗ (Παρασκευή 10.03.2023/ 1η – 2η ώρα)**

1.Προβολή ταινίας μικρού μήκους «Οι πέντε τελευταίες μέρες». 2.Προβληματισμός – συζήτηση για τις μορφές του σχολικού εκφοβισμού και της βίας στα σχολεία τρόποι αναγνώρισης και αντιμετώπισης. 3.Κατασκευή αφίσας με μηνύματα.

**Δ΄ ΤΑΞΗ (Δευτέρα 06.03.2023/ 2η ώρα)**

Προβολή βίντεο animation που αναφέρεται σε περιστατικά εκφοβισμού στο χώρο του σχολείου. Σχολιασμός του βίντεο και των αντιδράσεων των παιδιών σε αντίστοιχες περιπτώσεις.

**Ε΄ ΤΑΞΗ (Πέμπτη 09.03.2023/ 5η – 6η ώρα)**

Παρουσίαση και σχολιασμός βίντεο για τον σχολικό εκφοβισμό. Σκέψεις και συναισθήματα των παιδιών. Συζήτηση για τον τρόπο αντιμετώπισης και συνθήματα κατά του φαινομένου.

**ΣΤ΄ ΤΑΞΗ (Δευτέρα 06.03.2023/ 1η – 2η ώρα)**

Ανάγνωση κειμένου για τον σχολικό εκφοβισμό. Δραματοποίηση φαινομένων. Προβολή 10/λεπτης ταινίας και συζήτηση για τις σκέψεις και τα συναισθήματα των παιδιών για τον σχολικό εκφοβισμό.